
                                           RAPORT de SPECIALITATE
Privind modificarea art. 1 din HCL502/24.10.2018 privind înaintarea catre Guvernul României a propunerii de emitere a unei hotărâri de guvern pentru transmiterea, cu titlul gratuit, din domeniul public al statului și din administrarea Regiei Naționale a Pădurilor - Romsilva în domeniul public al Municipiului Timisoara a unor  suprafețe de fond forestier în scopul realizării amenajărilor necesare pentru realizarea pădurilor-parc

Prin  cererea inregistrata cu nr.SC2018-21905/09.10.2018,Primaria Municipiului Timisoara,  a solicitat Regiei Naționale a Pădurilor –Romsilva, Directiei Silvice Timis ,Ocolului Silvic Timisoara să ne transmită informații și documente cu privire la toate suprafețele de fond forestier prevăzute la art.1 alin. (1) din Legea nr. 220/2018 , subgrupa 1.4.b- păduri constituite în zone verzi în jurul localităților incluse în intravilan și subgrupa 1.4.a -păduri special amenajate în scop recreativ ( păduri- parc ) , în vederea punerii în aplicare a Legii nr. 220/2018 publicată în M.O. nr. 669/01.08.2018 .
Ca răspuns la adresa noastra, Regia Națională a Pădurilor –Romsilva,  Directia Silvică Timis ,Ocolului Silvic Timisoara ne comunică ca din subgrupa 1.4.a păduri special amenajate în scop recreativ ( păduri- parc )aflate in administrarea ocolului UP VIII Padurea Verde exista o suprafata de 548,52ha, conform Proiectului nr. 128/2018 de delimitare contur UAT Timișoara la data de 11.10.2018 întocmit în baza Procesului verbal de delimitare limite UAT nr.496-01 din 21.09.2016 încheiat între Primăria Timisoara,Primăria Dumbrăvița, Prefectura Timș și OCPI Timiș; Suprafețele de fond forestier  se transmit, la solicitare, din proprietatea publică a statului și din administrarea Regiei Naționale a Pădurilor - Romsilva în proprietatea publică a unităților administrativ-teritoriale.
In acest sens a fost emisa Hotararea Consiliului Local cu numarul 502/24.10.2018 privind înaintarea catre Guvernul României a propunerii de emitere a unei hotărâri de guvern pentru transmiterea, cu titlul gratuit, din domeniul public al statului și din administrarea Regiei Naționale a Pădurilor - Romsilva în domeniul public al Municipiului Timisoara a unor  suprafețe de fond forestier în scopul realizării amenajărilor necesare pentru realizarea pădurilor-parc
Hotararea de Consiliul Local nr 502/24.10.2018 a fost transmisa Guvernului Romaniei care prin adresa cu numarul 19595/ID/21.11.2018 a Ministerului Apelor si Padurilor ne cominica ca solicitarea privind transmiterea cu titlul gratuit, din domeniul public al statului și din administrarea Regiei Naționale a Pădurilor - Romsilva în domeniul public al Municipiului Timisoara a unor  suprafețe de fond forestier,poate face obiectul aprobarii prin hotarare de Guvern numai in baza unei documentatii intocmita cu respectarea dispozitiilor legale in vigoare ,Legea 46/2008-Codul Silvic ,Legea 220/2018 si a normelor metodologice.
In vederea intocmirii ,,Documentatiei”s-au facut ridicari topografice si s-au inscris in CF suprafetele de padure supuse transferului.
Prin adresa cu numarul 10903/ME/02.05.2019 inregistrata la noi cu numarul CT2019-002043/03.05.2019 Regia Nationala a Padurilor-Romsilva Ocolul Silvic Timisoara ne comunica suprafata totala ce va fi supusa transferului in aceasta etapa este de 567,36 ha conform tabelului anexat si stampilat.


Avand in vedere cele prezentate mai sus:
	 
                                                      Propunem: 

 	 Emiterea unei hotărâri de Consiliu Local, prin care să se aprobe modificarea art.1din H.C.L.502/24.10.2018 privind înaintarea catre Guvernul României a propunerii de emitere a unei hotărâri de guvern pentru trasmiterea, cu titlul gratuit, din domeniul public al statului și din administrarea Regiei Naționale a Pădurilor - Romsilva în domeniul public al Municipiului Timisoara a unor  suprafețe de fond forestier în scopul realizării amenajărilor necesare pentru realizarea pădurilor-parc care va avea urmatorul continut:
Art.1: Se aprobă înaintarea catre Guvernul României a propunerii de emitere a unei hotărâri de guvern pentru trasmiterea, cu titlul gratuit, din domeniul public al statului și din administrarea Regiei Naționale a Pădurilor - Romsilva în domeniul public al Municipiului Timisoara a unor  suprafețe de fond forestier în scopul realizării amenajărilor necesare pentru realizarea pădurilor-parc conform anexei care face parte integranta din prezenta hotarare.
Celelalte articole din H.C.L.502/2018 raman neschimbate.

